id en en ms en en en fr eo en en en id ms ms id ms ms es es en tr es en en sl ms id en en en id en en ms ms ms ms id id id en en en ms ms id id hbs_lat id id id en id hu hbs_lat id en id id id en en es es en tr es
#SDCC2019 | Pandang Pertama: Seni Konsep Musuh Utama BLACK WIDOW - BuzzPOP!
KOMIK l TV l FILEM
by Nik Nadzru IskandarJuly 22, 2019September 16, 2019
“You and I remember Budapest very differently…” Hawkeye to Black Widow, THE AVENGERS (2012)
Semalam di San Diego Comic-Con (SDCC) 2019, Kevin Feige dan Marvel Studios mengegarkan Hall H dengan pengumuman 11 projek terbarunya – 6 filem untuk semesta sinematik Marvel Cinematic Universe (MCU) dan 5 siri televisyen untuk pelantar penstriman Disney+ yang ditermakan sebagai Fasa Keempat MCU.
Satu daripada projek yang diumumkan di pentas Hall H semalam adalah filem BLACK WIDOW yang mempamerkan barisan pelakonnya serta menayangkan secebis klip eksklusif khusus untuk peminat-peminat tegar MCU yang terkumpul.
Namun kelibat pelakon yang akan memainkan watak musuh utama di dalam filem ini, mahupun babak yang menonjolkannya beraksi tidak langsung ditiriskan semalam! Sebaliknya hanya gambar-gambar kabur daripada set penggambaran produksi di dalam tempoh selama sebulan yang lepas wujud setakat ini…
Antagonis Utama : Taskmaster!
Pagi ini Pengarah Pembangunan Visual untuk Marvel Studios, Andy Park mentiriskan illustrasi ‘keyframe’ yang menonjolkan musuh utama filem BLACK WIDOW dengan jelas melalui laman Twitternya.
Memperkenalkan: TASKMASTER versi MCU!
Poster dengan seni konsep ini akan diedarkan kepada pengunjung gerai Marvel Comics pada hari terakhir di SDCC 2019 – seperti poster Thanos bertemakan AVENGERS: ENDGAME yang diedarkan untuk pengunjung di SDCC tahun lepas.
Check out this 1st reveal of the keyframe illustration I did for the Black Widow film… & TASKMASTER!!! #blackwidow #taskmaster @MarvelStudios #scarlettjohansson pic.twitter.com/c4504e6BEu
— Andy Park (@andyparkart) July 21, 2019
Jika dibandingkan dengan gambar-gambar daripada set penggambaran BLACK WIDOW bulan lepas, sememangnya rekacipta sut Taskmaster yang digunakan produksi secocok dengan illustrasi ‘keyframe’ nukilan Andy Park di atas.
Adaptasi yang dilakukan oleh Andy daripada halaman komik Marvel kepada versi lakon layar ini, lebih realistik dan berfungsi untuk seorang askar upahan yang pakar di dalam perdebatan dan seni mempertahankan diri.
Ucapkan selamat tinggal kepada kain ‘cape’ berjela-jela panjang yang mungkin nampak lebih dramatik di dalam versi komik, namun agak susah untuk direalisasikan oleh para pelakon dan ‘stuntmen’ di set penggambaran!
Untuk pembaca yang kurang arif, pelajari tentang antagonis utama Taskmaster dengan lebih lanjut, serta 4 lagi fakta menarik tentang filem BLACK WIDOW dengan mengklik di sini.
Apakah pendapat anda tentang adaptasi realistik Taskmaster untuk filem BLACK WIDOW? Adakah anda impikan versi Marvel Comics yang masih memakai kain ‘cape’ berjela-jela panjang? Atau adakah versi MCU ini lebih secocok untuk beraksi?
Filem BLACK WIDOW bakal ditayangkan di pawagam sedunia mulai 1 Mei 2020. Teruskan mengikuti liputan berita terbaru tentang BLACK WIDOW serta semesta sinematik MCU di www.buzzpop.tv!
#BlackWidow #Taskmaster #FirstLook #MCUPhase4 #MarvelStudios #SDCC50 #BuzzPopTV
Tagged: Andy Park, antagonis utama, Black Widow, concept art, filem, first look, illustrasi keyframe, keyframe illustration, lead villain, Marvel Comics, Marvel Studios, MCU, MCU Fasa Keempat, MCU Phase 4, musuh utama, pandang pertama, seni konsep, Taskmaster
Sebagai seorang peminat tegar komik sejak berumur 11 tahun lagi, isu komik pertama yang mula-mula membakar semangat Nik adalah - The Uncanny X-Men isu #275 (April 1991) - dengan... More by Nik Nadzru Iskandar
RESIDENT EVIL: WELCOME TO RACCOON CITY | Peraduan Premiere & Premiums
Peraduan Tayangan Perdana VENOM LET THERE BE CARNAGE
Pemenang Peraduan Tayangan Perdana DUNE
Peraduan Tayangan Perdana DUNE
Peraduan Barangan Eksklusif THE SUICIDE SQUAD
© 2022 BuzzPOP!. Proudly powered by Newspack by Automattic